**Postup a popis jednotlivých činností správy individuálneho modelu AR**

**Časť 1 – model pre analýzu rizík pre výkon administratívnej finančnej kontroly ŽoP**

Vypracovanie IMAR vykonáva PM ako prvý krok v rámci výkonu AFK ŽoP, a to vyplnením formulára IMAR, ktorý je v prílohe č. 3A. IMAR slúži ako nástroj pre vykonanie analýzy rizík ku konkrétnej, doručenej ŽoP.

**Vypracovanie IMAR** predstavuje jednorazové vyplnenie údajov PM v IMAR pre účely stanovenia rizikového indexu konkrétnej ŽoP. Z**časového** **hľadiska** sa vykoná:

1. v nadväznosti na prijatie ŽoP alebo
2. po vytvorení novej časti ŽoP v rámci vyčlenenia výdavkov.

Rizikové faktory vo formulári IMAR zodpovedajú vybraným parametrom projektu (RF), parametrom ŽoP (DRF [6] a DRF [7]) a vybraným udalostiam, ktorých charakter ovplyvňuje alebo môže ovplyvňovať rizikovosť implementácie projektu (ostatné DRF).

**Vypracovanie IMAR ako podkladu pre analýzu rizík ŽoP je podporované údajmi z ITMS21+. Preto správne a efektívne fungovanie analýzy rizík ŽoP, založené na údajoch generovaných z ITMS, je priamo závislé na správnosti a úplnosti zadaných údajov poskytovateľom do informačného systému ITMS21+. Za správnosť a úplnosť údajov v ITMS21+ zodpovedá poskytovateľ.**

**Princípy vypracovania IMAR**

**Princíp č. 1 Rozsah a postupnosť zadávania údajov**

PM vykonáva jednotlivé záznamy do nasledovných hárkov IMAR:

* + Analýza\_rizík (v kroku 1);
  + Zdrojové údaje (v kroku 2).

Kroky 1 a 2, popísané nižšie, sa vykonajú jednorazovo v nadväznosti na prijatie ŽoP alebo po vyčlenení časti výdavkov ŽoP na samostatnú kontrolu.

**Krok 1: Zaznamenanie identifikačných údajov ŽoP/projektu a hraničnej hodnoty RI**

V rámci prvého kroku vypracovania IMAR je potrebné zo strany PM vyplniť identifikačné údaje projektu (**hárok *„Analýza\_rizík“***). **Hraničná hodnota RI je prednastavená podľa fondov (v hárku *„Analýza\_rizík“* sazobrazuje na základe výberu fondu), viď. nižšie v tabuľke**.[[1]](#footnote-1)

Hraničná hodnota podľa fondov

|  |  |  |  |  |  |  |
| --- | --- | --- | --- | --- | --- | --- |
| Fond | EFRR | ESF+ | KF | ENRAF | FST (typ. EFRR/KF) | FST (typ. ESF+) |
| Hraničná hodnota | 8,40 | 6,60 | 8,90 | 8,50 | 8,40 | 6,60 |

***Poznámka:*** *Hraničné hodnoty platia pre použitie modelu AR so zneplatnením RF [10], DRF [1], DRF [8], DRF [9] a DRF [10].*

**Krok 2: Z** **Konsolidácia zdrojových (podkladových) údajov**

**Hárok *„Zdrojové\_údaje“*** je podkladovým hárkom pre výpočet RI ŽoP. PM si vytvorí konsolidovaný zoznam podkladových údajov **stiahnutím exportu analýzy rizík z ITMS21+, jeho prekopírovaním do IMAR, doplnením údajov k RF [9] a DRF [1]**[[2]](#footnote-2) **a vyhodnotením VRF [A], VRF [1] až VRF [4]**.

PM si stiahne analýzu rizík predmetnej ŽoP z ITMS21+ v evidencii Finančné riadenie/Žiadosti o platbu/žiadosť o platbu/Súvisiace evidencie/Riziková analýza. Analýzu rizík ŽoP generuje ITMS21+ automaticky pri posune ŽoP do stavu „Spracovanie na RO“, resp. pri vytvorení novej časti ŽoP v rámci vyčlenenia výdavkov. PM má možnosť vygenerovať nové, aktuálnejšie verzie analýzy rizík ŽoP. Zároveň má možnosť upraviť hodnotu ktoréhokoľvek rizikového faktora, ak zistí že daná hodnota je nesprávna. Po tom ako PM posúdi, že analýza rizík danej ŽoP uvádza správne údaje, označí ju v ITMS21+ ako „vyhodnotená“ (pole „Vyhodnotená“ označí ako „áno“). Následne ju z uvedenej evidencie vyexportuje do formátu MS Excel a prekopíruje do určenej oblasti v hárku „*Zdrojové\_údaje*“ v IMAR. Pri kopírovaní exportu do IMAR je potrebné upraviť bunky obsahujúce číslo na číselný formát.

Keďže vyexportovaná analýza rizík neobsahuje údaje k RF [9] a DRF [1], PM doplní tieto údaje spôsobom uvedeným v IMAR. Pre účely priebežnej evidencie potrebných údajov pre DRF [1] sa odporúča viesť zdieľaný súbor, dostupný v spise projektu v ITMS21+ pre príslušných zamestnancov poskytovateľa vykonávajúcich rizikovú analýzu Arachne.2

Následne doplní slovné vyhodnotenie VRF [A], VRF [1] až VRF [4], t. j. identifikáciu či daná skutočnosť na projekte v čase vykonania analýzy rizík existovala. Ak áno, tak poskytne stručné vysvetlenie danej skutočnosti.

Prítomnosť rizika v kontexte VRF [1] a VRF [2] sa na danom projekte odvodzuje z inštitútu prebiehajúceho skúmania definovaného v Príručke k finančnému riadeniu fondov EÚ na programové obdobie 2021 - 2027.

**Dátum vypracovania analýzy rizík v IMAR musí zodpovedať dátumu vytvorenia a vyhodnotenia analýzy rizík v ITMS21+** (za účelom zabezpečenia čo najaktuálnejšej verzie analýzy rizík v ITMS21+ má PM možnosť generovať vždy aktuálnejšie verzie analýzy rizík až do momentu jej využitia v IMAR). S cieľom zabezpečenia rovnakého dátumu vytvorenia a vyhodnotenia analýzy rizík v ITMS21+ je nevyhnutné, aby vygenerovanie a vyhodnotenie analýzy rizík, ako aj spracovanie IMAR zo strany PM prebehlo v ten istý deň. Súčasťou procesu vypracovania IMAR je jeho schválenie vedúcim zamestnancom, ktoré však nemusí nastať v ten istý deň. V rámci schvaľovania IMAR môže dôjsť zo strany vedúceho zamestnanca k zisteniu chýb v IMAR s potrebou ich opravy.[[3]](#footnote-3) V takom prípade je potrebné vyhodnotenú AR opraviť. Oprava však neprebieha v existujúcej verzii, ale PM vygeneruje novú verziu AR v ITMS21+ skonsoliduje AR vrátane opravy zistených chýb a predloží IMAR na opätovné schválenie svojmu vedúcemu zamestnancovi. Pôvodne vypracovaný IMAR je bezpredmetný.

**Princíp č. 2 Editovateľnosť len vybraných buniek zo strany PM**

PM zaznamenáva záznamy do IMAR len do buniek, ktoré sú editovateľné, ostatné bunky sú uzamknuté:

* výlučne žlté a šedé polia (hárky *„Analýza\_rizík“ a „Zdrojové údaje“*).

**Osobitné ustanovenia k správe IMAR pre ŽoP s vyčlenenými výdavkami na samostatnú kontrolu**

1. V prípade vyčlenenia výdavkov ŽoP RO postupuje nasledovne:
   * v ITMS21+ sa z pôvodnej časti ŽoP s koncovým číslom „01“ vyčlení samostatná časť, resp. časti ŽoP s koncovým číslom „02“ a nasl. (podľa rozsahu vyčlenenia);
   * ak pôvodná analýza rizík ŽoP určila vykonanie úplnej AFK ŽoP, všetky časti ŽoP („02“ a nasl.), vrátane časti „01“ po vyčlenení, podliehajú úplnej AFK ŽoP;
   * ak pôvodná analýza rizík ŽoP určila vykonanie formálnej AFK ŽoP, časť „01“ po vyčlenení podlieha formálnej AFK ŽoP; pre časti „02“ a nasledujúce sa vykoná analýza rizík a AFK ŽoP pre časti „02“ a nasledujúce sa vykoná v rozsahu podľa výsledku analýzy rizík.

**Osobitné ustanovenia k úprave hodnôt vybraných rizikových faktorov v evidencii Analýza rizík v ITMS21+**

* + - 1. Zo strany PM je potrebné upraviť v ITMS21+ hodnotu vybraných rizikových faktorov nasledujúcim spôsobom:

**RF [3]** – k zobrazenej hodnote (zahŕňa len projekty evidované v ITMS21+) pripočítať počet projektov evidovaných v ITMS2014+ (započítavajú sa riadne a mimoriadne ukončené projekty bez ohľadu na to, či prispeli alebo neprispeli k cieľom projektu). Pre účely zistenia počtu projektov daného prijímateľa slúži prehľad prijímateľov uvedených v prílohe č. 3D. Pri úprave hodnoty v ITMS21+ sa v poznámke uvádza referenčný dátum daného prehľadu (napr. “Hodnota vrátane ukončených projektov v PO 2014 – 2020 podľa stavu k 16.12.2025). V prípade, že podľa daného prehľadu má prijímateľ evidované len neukončené projekty, PM overuje aktuálny stav počtu projektov daného prijímateľa individuálne.

**RF [9] -** upraviť hodnotu, ak potrebné, a to nasledovne: hodnota rizikového faktora predstavuje dosiahnutý počet bodov žiadosti o NFP v odbornom hodnotení, ktorý je dostupný v spoločnom hodnotiacom hárku. V prípade odborného hodnotenia len prostredníctvom vylučovacích hodnotiacich kritérií, hodnota dosiahnutého počtu bodov sa rovná počtu vylučovacích kritérií. V prípade žiadostí o NFP, ktoré neboli predmetom odborného hodnotenia, zadať hodnotu „Nerelevantné“.

**Ďalšie osobitné ustanovenia pri používaní IMAR**

1. V prípade, že PM pri vyhodnotení rizikovosti ŽoP nedisponuje dostatočnými podkladovými informáciami (napr. v súvislosti s DRF [6] je v ITMS21+ nesprávne uvedená skupina výdavkov v ŽoP, a tým aj riziko nekorektného vyhodnotenia tohto riz. faktora), a) uvedenú skutočnosť vyhodnotí ako iné riziko v rámci VRF [4] Iné riziko alebo b) zašle ŽoP na opravu prijímateľovi, po predložení opravenej ŽoP následne vygeneruje v ITMS21+ novú analýzu rizík a štandardne vykonaná analýzu rizík ŽoP. V prípade postupu podľa písm. a) ŽoP automaticky podlieha úplnej kontrole, podľa písm. b) ŽoP podlieha forme kontroly podľa výsledku analýzy rizík ŽoP. IMAR k danej ŽoP sa vypracuje štandardne.
2. V kontexte VRF a v nadväznosti na potvrdenie medializovaného podnetu alebo potvrdenie podozrenia z konfliktu záujmov, resp. z podvodu a korupcie sa od okamihu ich potvrdenia rozsah nasledujúcich AFK ŽoP neurčuje podľa IMAR, ale vykonávajú sa formou úplnej kontroly. Bez ohľadu na to, IMAR k danej ŽoP sa vypracuje štandardne.
3. V budúcnosti sa môžu objaviť nové parametre podmieňujúce kategórie rizikových faktorov (napr. nový špecifický cieľ v projekte). V takom prípade sa rizikovosť nového parametra nastaví individuálne na základe expertného odhadu.
4. Ak počas AFK ŽoP formou formálnej kontroly vznikne potreba vykonať úplnú kontrolu (lebo bol zistený zjavný nedostatok), začatá AFK ŽoP formou formálnej kontroly sa dokončí ako úplná a to tak, že sa vykoná technická úprava riadne vyhodnotenej analýzy rizík v modeli IMAR s využitím VRF [4] – dôvod: závažné zistenie v rámci výkonu formálnej AFK ŽoP (VRF [4] sa vyhodnotí ako „áno“), bez vygenerovania novej verzie analýzy rizík (rizikovej analýzy) v ITMS21+. Oba IMAR-y (pôvodný IMAR s výsledkom formálnej AFK ŽoP a IMAR s typom analýzy rizík „**technická úprava riadnej AR**“ s výsledkom úplnej AFK ŽoP) budú súčasťou spisu projektu a z vykonanej AFK ŽoP sa vyhotoví len príslušný kontrolný zoznam pre výkon úplnej AFK ŽoP. Následne PM zmení v ITMS21+ príznak danej kontroly z „formálna“ na „úplná“.
5. Do času sfunkčnenia ITMS21+, poskytovatelia evidovali projekty financované z programového obdobia 2021-2027 v ITMS2014+. Pri prechode z ITMS2014+ do ITMS21+ bolo potrebné, aby poskytovatelia zabezpečili k týmto projektom úplné zadanie dátových polí v ITMS21+, nevyhnutných pre vyhodnocovanie rizikových faktorov, ktoré neboli prenesené z ITMS2014+ do ITMS21+.
6. V priebehu výkonu AFK ŽoP môže dochádzať k úpravám nárokovanej sumy ŽoP, či už z iniciatívy prijímateľa alebo PM, čo môže mať potenciálny dopad na výsledok analýzy rizík. V prípade zníženia nárokovanej sumy ŽoP oproti sume platnej v čase vykonania AR[[4]](#footnote-4), analýzu rizík nie je potrebné opäť vykonať ani nijako upravovať už schválený IMAR. V prípade zvýšenia nárokovanej sumy ŽoP, analýzu rizík je potrebné vykonať opätovne, spracovať IMAR a pri označení typu analýzy rizík v IMAR vybrať možnosť „**aktualizovaná AR**“. V rámci aktualizovanej AR sa nevykonáva analýza rizík pre FKnM, len pre AFK ŽoP. V prípade odlišného určenia rozsahu AFK ŽoP medzi riadnou a aktualizovanou AR, postupuje sa nasledovne:
   1. výsledok riadnej AR = formálna kontrola a výsledok aktualizovanej AR = úplná kontrola - je potrebné zmeniť rozsah prebiehajúcej AFK ŽoP na úplnú;
   2. výsledok riadnej AR = úplná kontrola a výsledok aktualizovanej AR = formálna kontrola - konečný rozsah AFK ŽoP je na rozhodnutí PM v závislosti od pokroku už prebiehajúcej AFK ŽoP (ak je úplná kontrola v pokročilom stave, je vhodné ju ukončiť ako úplnú, ak je úplná kontrola v začiatočnom stave, je možné ju zmeniť na formálnu).

Ak dôjde k vypracovaniu aktualizovanej AR, riadna AR k danej ŽoP sa vo vzťahu k určeniu rizikovosti ŽoP považuje za bezpredmetnú.

**Časť 2 – model pre analýzu rizík pre výkon finančnej kontroly na mieste**

Za účelom vykonania analýzy rizík ŽoP pre výkon finančnej kontroly na mieste obsahuje IMAR nasledujúce časti:

* hárok „*Register RF FKnM*“, ktorý obsahuje kompletnú maticu rizikových faktorov a zodpovedajúcich kontrolných otázok a slúži ako zdroj pre všetky ostatné relevantné hárky modelu analýzy rizík;
* hárok „*RF\_FKnM*“, ktorý slúži pre vyhodnotenie rizík k ŽoP prostredníctvom zodpovedania kontrolných otázok;
* hárok „*Analýza\_rizík*“, ktorý zobrazuje vyhodnotenie rizík a určenie nutnosti vykonať alebo nevykonať finančnú kontrolu na mieste.

Postup práce s IMAR v časti 2:

1. kontrola, príp. úprava referenčných hodnôt ku kontrolným otázkam a počtu rizikových bodov v hárku „*Register RF FKnM*“ [žlto označené bunky] na stanovené hodnoty poskytovateľom, pričom musí platiť, že body za odpovede s vysokým rizikom RF FKnM [1] + RF FKnM [2] + RF FKnM [6] = hraničná hodnota pre FKnM, a to z dôvodu zabezpečenia vykonania minimálne jednej FKnM počas implementácie projektu; zároveň musí platiť, že hodnota bodov za odpoveď s vysokým rizikom RF FKnM [7] sa rovná hraničnej hodnote pre FKnM, a to z dôvodu, že dané riziko zakladá potrebu vykonania FKnM.
2. vyplnenie identifikačných údajov v hárku "*Analýza\_rizík*" [žlto označené bunky], ak ešte neboli vyplnené.
3. vyhodnotenie kontrolných otázok výberom jednej z možností, príp. zaznamenanie vysvetľujúcej poznámky k danej odpovedi v hárku „*RF\_FKnM*“ [žlto označené bunky].
4. výkon finančnej kontroly na mieste v zmysle záveru z vyhodnotenia prístupu ku kontrole ŽoP z hárku "*Analýza\_rizík*" - časť 2.

**Spoločné ustanovenia pri používaní IMAR**

1. Analýza rizík sa vykonáva v rozsahu rizikových faktorov platných v danom čase. V prípade neplatnosti rizikového faktora, podkladové údaje pre neplatný rizikový faktor nie je potrebné zbierať, resp. zohľadniť.

Prehľad platnosti rizikových faktorov:

**Platné:** RF [1] až RF [9], RF [11] až RF [13], DRF [2] až DRF [7]

**Neplatné:** RF [10], DRF [1], DRF [8] až DRF [10]

1. Kompletný IMAR sa nahráva v ITMS21+ do spisu kontroly (AFK ŽoP aj FKnM).

1. Hodnota hraničnej hodnoty RI sa môže meniť po výkone validácie modelu AR. Následne je potrebné upraviť jej hodnotu vo vzore IMAR. Aktuálnou hodnotou disponuje AMAR na úrovni poskytovateľa. [↑](#footnote-ref-1)
2. V prípade neplatnosti rizikového faktora, podkladové údaje pre neplatný rizikový faktor nie je potrebné zbierať, resp. zohľadniť. [↑](#footnote-ref-2)
3. Nevzťahuje sa na formálne úpravy (napr. chyby v písaní), ktoré nesúvisia so správnosťou údajov v IMAR. [↑](#footnote-ref-3)
4. Za nárokovanú sumu platnú v čase vykonania AR sa považuje suma vo verzii ŽoP, ktorá platí pri prvom prechode ŽoP do stavu „Spracovanie na RO“, t. j. v okamihu, keď systém ITMS21+ prvý krát generuje analýzu rizík. V prípade aktualizovanej AR sa za nárokovanú sumu platnú v čase vykonania AR považuje suma vo zvýšenej hodnote. [↑](#footnote-ref-4)