**Postup a popis jednotlivých činností validácie modelu AR**

Validácia modelu AR slúži na overenie správneho nastavenia modelu AR pri tolerovanej priepustnosti modelu pri vopred stanovených očakávaniach. Uvedený postup validácie sa uplatňuje len na analýzu rizík k prístupu k administratívnej finančnej kontroly ŽoP (1. časť) analýzy rizík.

Validácia modelu AR sa vykonáva ako:

* Validácia nastavenia modelu AR,
* Validácia nastavenia hraničnej hodnoty RI.

Validácie v oboch bodoch sa vykonávajú kumulatívne, t. j. za sledované obdobie.

Validácia hraničnej hodnoty RI

Validácia hraničnej hodnoty RI spočíva v overení, či pri stanovenej hraničnej hodnote RI v sledovanom období boli naplnené nasledovné, vopred stanovené očakávania, t. j. či:

1. v rámci vykonaných AFK ŽoP bolo overených 50 %[[1]](#footnote-2) ŽoP formou úplnej kontroly s vopred stanovenou toleranciou ± 10 p. b.1, t. j. v rozpätí od 40 – 60 %1 (uvedený podiel zodpovedá stavu, keď je hraničná hodnota nastavená na mediánovú hodnotu rizikového indexu daného súboru ŽoP),
2. boli naplnené iné očakávania (v prípade potreby, stanovenie si ďalších očakávaní, pokiaľ sa zistí, že nastavené očakávania nie sú dostatočné)[[2]](#footnote-3).

Nastavenie hraničnej hodnoty zodpovedá očakávaniam, aký podiel ŽoP by mal podliehať formálnej kontrole, resp. úplnej kontrole. Tolerancia predstavuje prijateľnú odchýlku (rozdiel) od stanovených očakávaní (podielu ŽoP v rozsahu úplnej kontroly), t. j. ak dosiahnuté hodnoty sú v sledovanom období v stanovených toleranciách, hraničná hodnota je nastavená akceptovateľne a nie je potrebné ju prenastaviť. K zisteniu naplnenia vyššie uvedených očakávaní, je potrebné si vopred zanalyzovať daný stav v sledovanom období.

K bodu A/ Zistenie, či v rámci vykonaných AFK ŽoP bolo overených 50 %1 ŽoP formou úplnej kontroly s vopred stanovenou toleranciou ± 10 p. b.1

Na tento účel je potrebné si vopred zistiť:

1. celkový počet vykonaných AFK ŽoP

a

1. počet AFK ŽoP formou úplnej kontroly určených na základe rizikového indexu ŽoP voči hraničnej hodnote.

Vychádza sa:

* + z údajov v ITMS21+ (AFK ŽoP v delení na formálnu a úplnú kontrolu),
  + z IMAR z jednotlivých projektov doručených administrátorom modelu analýzy rizík SO alebo organizačného útvaru RO zodpovedného za implementáciu Programu Slovensko 2021 – 2027 na RO,
* zo záverov z vyhodnotenia prístupu ku kontrole ŽoP uvedených v jednotlivých IMAR-och.

Po doručení IMAR-ov od SO alebo organizačného útvaru RO zodpovedného za implementáciu Programu Slovensko 2021 – 2027 na RO v súlade s časťou „Zber údajov“, sa tieto IMAR-y zašlú administrátorovi modelu analýzy rizík na RO, ktorý vykoná kontrolu úplnosti poskytnutých IMAR-ov porovnaním ich celkového počtu voči údajom v ITMS21+ o počte AFK ŽoP v sledovanom období.

Administrátor modelu analýzy rizík na RO vykoná potrebné výpočty a vyhodnotí zistený stav.

Výsledok overenia:

Ak je podiel AFK ŽoP formou úplnej kontroly na celkovom počte AFK ŽoP v sledovanom období v stanovenom rozsahu (očakávaný podiel +- tolerancia), očakávanie ohľadom podielu počtu AFK ŽoP formou úplnej kontroly bolo naplnené.

*Záver:* Model AR funguje správne (do úplnej kontroly určuje očakávaný podiel ŽoP) a hraničnú hodnotu RI nie je potrebné prehodnotiť.

Ak podiel AFK ŽoP formou úplnej kontroly na celkovom počte AFK ŽoP v sledovanom období je väčší alebo menší ako stanovený rozsah (< očakávaný podiel +- tolerancia >), očakávanie ohľadom podielu počtu AFK ŽoP formou úplnej kontroly nebolo naplnené.

*Záver:* Model AR nefunguje v súlade so stanovenými cieľmi (do úplnej kontroly určuje príliš veľa alebo príliš málo ŽoP), a preto je potrebné analyzovať príčiny (analyzovať povahu ŽoP), a v prípade potreby aj prehodnotiť hraničnú hodnotu RI.

K bodu B/ Overenie ďalších očakávaní

Ak RO dospeje k záveru, že k správnosti nastavenia hraničnej hodnoty RI prispejú ďalšie očakávania, podľa ich charakteru tieto očakávania vyhodnotí podobným spôsobom ako v bode A.

*Záver z vyhodnotenia naplnenia očakávaní*

1. Ak sa sledované očakávania naplnili, resp. ak jedno z očakávaní nebolo naplnené, ale podrobnejšou analýzou rizikových faktorov nebolo potvrdené, že je potrebné zmeniť hraničnú hodnotu RI, hraničná hodnota sa nezmení a model AR funguje aj naďalej pri nezmenených očakávaniach.
2. Ak sa sledované očakávania nenaplnili, resp. ak sa dve a viac očakávaní nenaplnili a súčasne z vykonanej analýzy rizikových faktorov sa potvrdilo, že je potrebné prehodnotiť hraničnú hodnotu RI, administrátor modelu analýzy rizík na RO formou optimalizácie, určí novú hraničnú hodnotu RI a oznámi ju SO a organizačnému útvaru RO zodpovednému za implementáciu Programu Slovensko 2021 – 2027. Zároveň zváži, či je potrebné pristúpiť aj k validácii modelu AR.

Prehodnotenie hraničnej hodnoty je postavené na tzv. deciloch rizikového indexu. Hodnoty rizikových indexov jednotlivých ŽoP za sledované obdobie v danom súbore ŽoP je možné zoradiť a rozdeliť do 10 skupín, tzv. decilov (1. decil je hodnota RI zodpovedajúca poslednej ŽoP z 1/10 ŽoP s najnižším RI; 10. decil je hodnota RI zodpovedajúca poslednej ŽoP z 1/10 ŽoP s najvyšším RI). Na základe decilov je možné posúdiť pri akej hraničnej hodnote by model AR posunul aký podiel ŽoP do formálnej/úplnej kontroly. Hraničná hodnota je spodná hranica daného decilu a hodnota by sa mala posúvať o rozptyl decilu, podľa nastaveného očakávania, t. j. či je potrebné kontrolovať viac alebo menej ŽoP v rozsahu úplná kontrola. Uvedeným spôsobom je možné prenastaviť hraničnú hodnotu na ďalšie obdobie. Pri prehodnotení hraničnej hodnoty je potrebné brať do úvahy projekciu ŽoP v nasledujúcom období v porovnaní so štruktúrou ŽoP v sledovanom období. V prípade, že štruktúra ŽoP bude obdobná ako v sledovanom období, za ktoré sa analýza vykonala, prehodnotenie hraničnej hodnoty možno vykonať priamo na základe záverov analýzy. Avšak ak štruktúra ŽoP bude odlišná ako v sledovanom období, je potrebné toto zohľadniť pri prehodnotení hraničnej hodnoty.

*Príklad:*

*Hraničná hodnota nastavená na mediánovú hodnotu RI východiskového súboru ŽoP (posledná hodnota v 5. decile) znamená očakávanie RO, že 50 % ŽoP by malo spadať pod formálnu kontrolu (RI < hraničná hodnota) a 50 % ŽoP spadať pod úplnú kontrolu. V prípade, ak by bol následne skutočný podiel ŽoP s úplnou kontrolou napr. 30 %, znamenalo by to, že daná skupina ŽoP v praxi dosahovala nižšiu rizikovosť ako bola očakávaná. V prípade, že tento stav je pre RO vyhovujúci, nie je potrebné robiť žiadne nápravné opatrenia. V opačnom prípade sa hraničná hodnota musí posunúť na úroveň 5. decilu skutočného súboru ŽoP, pokiaľ pretrváva cieľ 50 % ŽoP v úplnej kontrole.*

Validácia nastavenia modelu AR

Validácia modelu AR, tak ako bolo uvedené vyššie, v sebe zahŕňa validáciu hraničnej hodnoty RI, ktorá je uvedená v časti „Validácia hraničnej hodnoty RI“, pričom v rámci validácie modelu RA sa okrem validácie hraničnej hodnoty RI vykoná aj overenie

C. či je chybovosť ŽoP, u ktorých bola pôvodne vykonaná AFK ŽoP formou formálnej kontroly na tolerovanej úrovni, t. j. neprekročí tolerovanú mieru chybovosti; toto overenie sa vykonáva formou opätovnej úplnej AFK ŽoP na vzorke ŽoP, u ktorých bola pôvodne vykonaná AFK ŽoP formou formálnej kontroly. V období po vykonaní auditov operácií OA sa pri analýze chybovosti berú do úvahy aj neoprávnené výdavky identifikované OA.

Predmetom tejto analýzy je primárne analýza korelácií neoprávnených výdavkov a rizikových faktorov v tých ŽoP, ktoré boli overené v rozsahu „formálna kontrola“ a následne k nim boli identifikované nezrovnalosti týkajúce sa AFK ŽoP.

Účelom validácie nastavenia modelu AR je overenie správnosti nastavenia modelu AR týkajúce sa najmä relevantnosti vyhodnocovaných rizikových faktorov, kategorizácie jednotlivých rizík a pridelených váh a správnosť nastavených procesov.

Predmetom analýzy podľa bodu C. je chybovosť formálnej AFK ŽoP. Keďže RO nepozná potenciál chybovosti ŽoP, ktoré neboli overené v rozsahu úplná kontrola, je potrebné, aby RO za účelom primeraného uistenia sa o chybovosti týchto ŽoP vykonal overenie prostredníctvom opätovnej AFK ŽoP formou úplnej kontroly.

SO alebo organizačný útvar RO zodpovedný za implementáciu Programu Slovensko 2021 – 2027 určí vzorku ŽoP, na ktorých je potrebné vykonať opätovnú úplnú AFK ŽoP. Výber vzorky ŽoP bude realizovaný metódou, vopred definovanou RO. Výber vzorky ŽoP určených pre vykonanie opätovných úplných AFK ŽoP vykonáva SO alebo organizačný útvar RO zodpovedný za implementáciu Programu Slovensko 2021 – 2027. PM vykonajú opätovnú úplnú AFK ŽoP na ŽoP vybraných do vzorky. Opätovné AFK ŽoP sa vykonajú priebežne. Následne administrátor modelu analýzy rizík SO alebo organizačného útvaru RO zodpovedného za implementáciu Programu Slovensko 2021 – 2027 zozbiera na základe správ z AFK ŽoP výsledky AFK ŽoP a formou informácie poskytovateľa postúpi údaje v dohodnutom rozsahu na RO. Zozbierané údaje predstavujú podkladové informácie k vykonaniu validácie chybovosti ŽoP.

V rámci analýzy chybovosti podľa bodu C je potrebné zahrnúť okrem nezrovnalostí vyplývajúcich priamo z opätovných úplných AFK ŽoP na vzorke ŽoP aj všetky ostatné nezrovnalosti, ktoré boli identifikované na ŽoP overených AFK ŽoP formou formálnej kontroly.

Prvou príčinou priepustnosti modelu AR v zmysle určenia do formálnej kontroly takých ŽoP, na ktorých sú následne vo zvýšenej miere zisťované nezrovnalosti, môže byť náhodný výskyt pochybení. Tieto nie je možné riešiť prenastavením modelu AR.

Druhou príčinou priepustnosti modelu AR môže byť jeho nesprávne nastavenie. V tomto kontexte je potrebné analyzovať aké ŽoP, najmä v prípade tých s neskoršími nezrovnalosťami, model AR posúval do formálnej kontroly a hľadať ich spoločné znaky a súvislosti. Povaha ŽoP sa posudzuje z hľadiska všetkých rizikových faktorov. Môžu nastať nasledovné situácie:

* analýzou neboli identifikované rizikové faktory, ktorých vyhodnocovanie modelom AR by bolo príčinou, že model AR určuje rizikové ŽoP do formálnej kontroly – je potrebné sa zamerať na prenastavenie hraničnej hodnoty, keďže príspevok ostatných parametrov modelu AR nebol identifikovaný;
* analýzou boli identifikované rizikové faktory, ktorých vyhodnocovanie modelom AR by bolo príčinou, že model AR určuje rizikové ŽoP do formálnej kontroly – je potrebné sa zamerať na prenastavenie parametrov modelu AR, teda na parametre, ktoré neefektívnosť modelu spôsobili (rizikové faktory, kategorizácie jednotlivých rizík a pridelených váh).

*Príklad:*

*Model AR posunul vysoko rizikové ŽoP podľa niektorého rizikového faktora (napr. DRF7 – Charakter výdavkov v ŽoP, kategória vysoké riziko: stavby) do overenia v rozsahu „formálna kontrola“, čo bolo na základe vykonanej analýzy spôsobené pozitívnymi vplyvmi ostatných rizikových faktorov. V tomto prípade by bolo potrebné zvýšiť váhu rizikového faktora DRF7.*

**Je nevyhnutné zdôrazniť**, že v rámci analýzy je potrebné sústrediť sa na trendy a identifikovať extrémne hodnoty, ktoré daný trend skresľujú (napr. jedna ŽoP s vysokou absolútnou chybovosťou). Závery analýzy týkajúce sa prehodnocovania modelu AR je vhodné formulovať bez zohľadnenia extrémnych prípadov.

Ak je v rámci niekoľkých po sebe nasledujúcich cyklov validácie nastavenia modelu AR potrebné prehodnocovať parametre modelu - rizikové faktory, kategorizácie jednotlivých rizík a pridelených váh, je možné nastaviť model AR a všetky jeho parametre nanovo na základe komplexnej analýzy korelácie neoprávnených výdavkov k stanoveným rizikovým faktorom. Vykonanie uvedenej komplexnej analýzy je v gescii RO.

Súčasťou validácie nastavenia modelu AR je aj posúdenie efektivity kontrolných otázok v KZ ku kontrole – formálna kontrola. Posudzuje sa časová a vecná efektivita otázok, t. j. či k formálnej kontrole sú priradené iba nevyhnutné otázky a otázky, ktorých overenie trvá krátky čas. Predmetom formálnej kontroly by nemali byť otázky, ktorých overenie trvá dlhší čas a zároveň v praxi s nízkym potenciálom identifikácie neoprávnených výdavkov.

Zároveň sa posudzuje relevantnosť otázok v kontexte ich efektivity/neefektivity identifikovať neoprávnené výdavky vôbec, t. j. aby otázky s najvyššou pravdepodobnosťou identifikácie neoprávnených výdavkov a primeranou časovou náročnosťou boli zaradené do formálnej kontroly.

Zber údajov

K overeniu funkčnosti modelu AR je nevyhnutné vykonávať priebežný zber údajov a kontrolu správnosti a úplnosti týchto údajov.

SO alebo organizačný útvar RO zodpovedný za implementáciu Programu Slovensko 2021 – 2027 poskytuje RO nasledovné údaje, ktorých správnosť pred ich poskytnutím RO overí.

1. všetky vypracované IMAR nahrané do jedného hárku formou nakopírovania hárku „Prehľad\_AR“ z jednotlivých IMAR do jednej tabuľky (bezpredmetné pre SO alebo organizačný útvar RO zodpovedný za implementáciu Programu Slovensko 2021 – 2027, ak budú príslušné údaje exportovateľné z ITMS21+);
2. údaje o delení neoprávnených výdavkov podľa ich zdroja zistenia, t. j. AFK ŽoP, AFK VO, FKnM, iné (bezpredmetné pre SO alebo organizačný útvar RO zodpovedný za implementáciu Programu Slovensko 2021 – 2027, ak budú príslušné údaje exportovateľné z ITMS21+);
3. údaje o vykonaných opätovných AFK ŽoP na základe a v rozsahu požiadavky RO;
4. údaje o nezrovnalostiach na základe a v rozsahu požiadavky RO, najmä pôvod zistenia nezrovnalosti (AFK ŽoP, AFK VO, FKnM a iné).

Pre účely validácie nastavenia modelu AR sa poskytnuté údaje týkajú všetkých ŽoP, pre ktoré bola v danom kalendárnom štvrťroku „N“, ak RO neurčí inak, ukončená AFK ŽoP; v prípade, že došlo k novým informáciám k ŽoP z predchádzajúcich sledovaných období (napr. výskyt novej nezrovnalosti), poskytnú sa príslušné aktuálne/aktualizované údaje.

Administrátor modelu analýzy rizík na RO si k referenčnému dátumu validácie zabezpečí z ITMS21+ vyexportovanie nasledovných zostáv:

1. databáza projektov,
2. databáza ŽoP,
3. databáza nezrovnalostí.

Uvedené údaje sú potrebné k výkonu validácie hraničnej hodnoty RI a  validácie modelu AR k overeniu správnosti nastavenia jednotlivých komponentov modelu AR (rizikových faktorov, nastaveniu očakávaných hodnôt, prípadne tolerovanej odchýlky od očakávaných hodnôt, prekročenie/neprekročenie maximálnej tolerovanej chybovosti v ŽoP a pod.), zistenia skutočnej chybovosti v ŽoP, ktoré neboli overené v rozsahu úplná kontrola vykonanej na vzorke ŽoP, kvality vypracovaných jednotlivých IMAR PM, a tým celkového overenia kvality fungovania modelu AR.


Za kvalitu údajov na úrovni IMAR a údajov v ITMS21+ je zodpovedný príslušný projektový manažér (t. j. ten, kto údaje do ITMS21+, resp. individuálnych modelov zadáva a spravuje). Administrátor modelu analýzy rizík je zodpovedný za kvalitu dát na úrovni validácie modelu AR a exportov z ITMS21+. Za správnosť poskytnutých údajov RO zodpovedá SO alebo organizačný útvar RO zodpovedný za implementáciu Programu Slovensko 2021 – 2027. Za výkon validácie hraničnej hodnoty RI ako aj validáciu modelu AR je zodpovedný RO.

Tabuľka 1 Časová postupnosť aktivít v procesoch validácie

|  |  |
| --- | --- |
| **Výkon opätovnej AFK ŽoP v rozsahu úplná kontrola na ŽoP, u ktorých pôvodná AFK ŽoP bola vykonaná v rozsahu formálnej kontroly** | |
| **Aktivita** | **Termín** |
| **Sledované obdobie validácie** | Kalendárny štvrťrok N začínajúci mesiacom n (mesiace n, n+1 a n+2) alebo obdobie určené RO (za všetky ŽoP v sledovanom období, u ktorých bola ukončená formálna AFK ŽoP).  Výkon určovania vzorky ako aj výkon opätovných úplných AFK ŽoP sa vykonáva priebežne na štvrťročnej báze, ak RO neurčí inak. |
| **Termín určenia vzorky ŽoP na SO/org. útvare RO** **zodpovedného za implementáciu Programu Slovensko 2021 – 2027** | Do 5 pracovných dní od konca posledného mesiaca daného štvrťroka N. |
| **Termín vykonania opätovnej AFK ŽoP na vzorke ŽoP zo strany SO/org. útvaru RO zodpovedného za implementáciu Programu Slovensko 2021 – 2027** | Priebežne po určení vzorky. |
| **Termín zaslania výsledkov opätovnej AFK ŽoP na RO (informácia poskytovateľa na RO zaslaná na afk.zop@mirri.gov.sk)** | 15. deň mesiaca n+4 alebo v termíne určenom RO (ak do 15. dňa mesiaca n+4 alebo v termíne určenom RO neboli ukončené všetky opätovné AFK ŽoP, termín zaslania výsledkov opätovnej AFK ŽoP na RO sa posúva až na termín po ukončení poslednej opätovnej AFK ŽoP). Ak, v uvedenom termíne nedôjde k ukončeniu opätovnej AFK ŽoP, v tomto termíne sa zasiela informácia, že opätovná AFK ŽoP nie je ešte ukončená. |
| **Validácia nastavenia modelu AR a hraničnej hodnoty RI** | |
| **Aktivita** | **Termín** |
| **Sledované obdobie validácie** | Kalendárny štvrťrok N začínajúci mesiacom n (mesiace n, n+1 a n+2) alebo obdobie určené RO (za všetky ŽoP v sledovanom období, u ktorých  bola ukončená AFK ŽoP). |
| **Termín zaslania podkladov SO/org. útvaru RO** **zodpovedného za implementáciu Programu Slovensko 2021 – 2027 na RO** | 15. deň mesiaca n+4 alebo v termíne určenom RO, príp. neskôr podľa ukončenia poslednej opätovnej AFK ŽoP (zodpovedá termínu zaslania výsledkov opätovnej AFK ŽoP na RO (informácia SO/org. útvaru RO zodpovedného za implementáciu Programu Slovensko 2021 – 2027na RO). |
| **Termín vykonania validácie zo strany RO** | Podľa potreby. |


**SO/org. útvar RO zodpovedný za implementáciu Programu Slovensko 2021 – 2027 na základe výsledkov priebežne vykonávaných opätovných úplných AFK ŽoP môže iniciovať úpravu modelu AR aj skôr ako v pravidelnom štvrťročnom cykle, a to najmä s ohľadom na závažnosť chybovosti identifikovanej v rámci priebežne vykonávaných opätovných úplných AFK ŽoP.**

Obrázok 1 Časová postupnosť aktivít v procesoch validácie - výkon opätovnej AFK ŽoP v rozsahu úplná kontrola na ŽoP, u ktorých pôvodná AFK ŽoP bola vykonaná v rozsahu formálnej kontroly



\* Ak RO osobitne neurčí sledované obdobie alebo iný termín

Obrázok 2 Časová postupnosť aktivít v procesoch validácie - validácia nastavenia modelu AR a hraničnej hodnoty



\* Ak RO osobitne neurčí sledované obdobie alebo iný termín

1. Jedná sa o prvotné nastavenie očakávania, ktoré sa validáciou overuje a následne môže upraviť.

   Očakávaniu 50 % ŽoP v úplnej AFK ŽoP zodpovedá nastavenie HH na úrovni mediánu RI (5. decilu) vo východiskovom súbore ŽoP; následne analogicky 10% ŽoP v úplnej AFK ŽoP zodpovedá nastavenie HH na úrovni 9. decilu, 20% 8. decilu, 30% 7. decilu, 40% 6. decilu, 60% 4. decilu, 70% 3. decilu, 80% 2. decilu a 90% 1. decilu. [↑](#footnote-ref-2)
2. Iné očakávania sa určia v rámci vykonanej validácie hraničnej hodnoty RI, alebo validácie modelu AR, ak sa dospeje k záveru, že sú potrebné k správnemu fungovaniu modelu AR. [↑](#footnote-ref-3)