**Princípy, postupy a činnosti týkajúce sa súčastí modelu analýzy rizík verejného obstarávania**

V tejto prílohe uvádzame podrobný opis princípov, postupov a činností týkajúcich sa súčastí modelu analýzy rizík verejného obstarávania (ďalej len „VO“), a to:

* správa individuálneho modelu analýzy rizík VO a výkon analýzy rizík,
* doplnkový kontrolný mechanizmus (zdroj dát pre validáciu modelu analýzy rizík VO),
* validácia modelu analýzy rizík VO.

# Správa individuálneho modelu analýzy rizík verejného obstarávania a výkon analýzy rizík

Individuálny model analýzy rizík verejného obstarávania (ďalej len „IMARVO“) je tvorený súborom rizikových faktorov, ktorých napĺňaním sa stanovuje rizikovosť VO, resp. dodatku k zmluve s dodávateľom. Rizikovosť podmieňuje vykonanie finančnej kontroly VO (ďalej len „FK VO“), resp. dodatku k zmluve s dodávateľom. Za správne vyplnenie jednotlivých IMARVO sú zodpovední projektoví manažéri (ďalej len „PM“), ktorí zodpovedajú za implementáciu pridelených projektov. IMARVO má podobu súboru vo formáte MS Excel a je plne automatizovaný, t. j. po zadaní vstupných údajov a vyhodnotení rizikových faktorov na základe preddefinovaných vzorcov indikuje prístup ku kontrole.

V súvislosti s novelou zákona o verejnom obstarávaní č. 343/2015 Z. z. účinnou od 01. 08. 2024 je IMARVO vypracovaný v dvoch verziách. PM používa časovo relevantnú verziu IMARVO podľa času vyhlásenia zákazky, resp. podľa času oslovenia uchádzačov. V prípade zákaziek, ktoré boli vyhlásené do 31. 07. 2024, t. j. pred účinnosťou novely ZVO (účinná od 01. 08. 2024), PM vyberie verziu z Prílohy č. 7A. V prípade zákaziek, ktoré boli vyhlásené po 31. 07. 2024, t. j. po účinnosti novely ZVO (účinná od 01. 08. 2024), vyberie verziu z Prílohy č. 7 B.

**IMARVO sa využíva jednorazovo**, t. j. po prijatí VO na RO/SO, resp. v ITMS21+ a žiadosti o posúdenie VO/dodatku a po vyplnení kontrolného zoznamu k formálnemu posúdeniu predloženého VO/O so zmluvou o poskytnutí NFP ako riadne vykonaného právneho úkonu. Po vykonaní analýzy rizík, t. j. po vyplnení IMARVO v nevyhnutnom rozsahu a určení prístupu ku kontrole, nedochádza k jeho prípadnej aktualizácii, keďže o prístupe ku kontrole k danému VO už bolo rozhodnuté. V prípade, že by sa mala vykonať kontrola VO opätovne, a to na základe analýzy rizík, IMARVO pre dané VO sa vyplní opätovne podľa stavu informácií k danému VO v danom čase.

**IMARVO je členený na 3 časti**:

* + vyhodnocuje rizikovosť VO/obstarávania **vo fáze registrácie VO** v ITMS21+;
  + vyhodnocuje rizikovosť VO/obstarávania **vo fáze registrácie dodatku** v ITMS21+;
  + vyhodnocuje sa rizikovosť VO/obstarávania v rámci fázovaných projektov z programového obdobia 2014 – 2020 do programového obdobia 2021 – 2027.

**Správa IMARVO**, tzn. zadávanie záznamov do IMARVO, sa skladá z činností:

* + zaznamenanie identifikačných údajov projektu, prijímateľa, VO/zmeny zmluvy s dodávateľom;
  + určovanie rizikovosti VO/dodatku výberom kategorizácie jednotlivých rizík.

**Register rizikových faktorov**

Register rizikových faktorov v IMARVO sa skladá zo:

* + základných rizikových faktorov (ďalej aj „ZRFVO“), umožňujúcich základné hodnotenie rizikovosti VO na vysokú, strednú a nízku;
  + doplnkových rizikových faktorov (ďalej aj „DRFVO“), ktorých účelom je výpočet rizikového indexu VO (ďalej len „RI“) (aplikujú sa len pre VO, ktoré sú na úrovni základných rizikových faktorov vyhodnotené ako stredne rizikové);
  + osobitných rizikových faktorov (ďalej aj „ORFVO“), ktoré slúžia na spresnenie rizikovosti VO, ktorých RI v rámci DRFVO je tesne pod hraničnou hodnotou (určujúcou či VO podlieha alebo nepodlieha FK VO);
  + základných rizikových faktorov (ďalej aj „ZRFD“) pre hodnotenie dodatkov.

**Fáza registrácie VO v ITMS21+**

Vo fáze registrácie VO v ITMS21+ sa rizikovosť zákazky primárne (**na 1. úrovni**) určuje **na základe základných rizikových faktorov** (ZRFVO), ktoré predstavujú vylučovacie kritériá, a teda na základe ich vyhodnotenia sa **kontrola vykoná alebo je potrebné ďalšie posúdenie rizikovosti na základe ostatných rizikových faktorov**. Špecificky v prípade ZRFVO [1] Metóda verejného obstarávania na základe finančného limitu sa rozhoduje nasledovným spôsobom:

* + Vysoké riziko – kontrola sa vykoná;
  + Stredné riziko – kontrola sa vykoná/nevykoná na základe RI;
  + Nízke riziko – kontrola sa vykoná/nevykoná na základe náhodného výberu vzorky.

**V prípadne stredne rizikových zákaziek** určených v zmysle ZRFVO [1] sa na posúdenie rizikovosti zákazky **využíva RI VO**, ktorý je určený ako súčet hodnôt jednotlivých DRFVO. Ide o **2. úroveň** hodnotenia rizikovosti VO. Prístup k stredne rizikovým zákazkám je uvedený v nasledovnej tabuľke:

| **P.č.** | **Hodnota RI** | **Aplikácia osobitných rizikových faktorov** | **Prístup na základe osobitných rizikových faktorov** | **Kategória rizikovosti VO** | **Prístup k výkonu kontroly** |
| --- | --- | --- | --- | --- | --- |
| **1** | **pod prvým pásmom RI pod hraničnou hodnotou** | Nie | N/A | nerizikový | Kontrola sa nevykoná |
| **2** | **v prvom pásme RI pod hraničnou hodnotou** | Áno | Identifikované vysoké riziko na základe ORFVO[1] a zároveň ORFVO[2] | rizikový | Kontrola sa vykoná |
| Neidentifikované vysoké riziko na základe ORFVO[1] alebo ORFVO[2] | nerizikový | Kontrola sa nevykoná |
| **3** | **nad hraničnou hodnotou, resp. rovný hraničnej hodnote** | Nie | N/A | rizikový | Kontrola sa vykoná |

Pozn.: **Hraničná hodnota** je zadefinovaná na úrovni **25 bodov**. Hodnota parametru „**Prvé pásmo RI pod hraničnou hodnotou**“ je na úrovni **23 bodov**. Nastavenie oboch parametrov je v kompetencii RO.

Ako vyplýva z horeuvedenej časti, rozhodovanie na základe ORFVO sa aplikuje len v prípade, ak sa RI nachádza v prvom pásme RI pod hraničnou hodnotou. Použitie prvého pásma RI pod hraničnou hodnotou teda predstavuje diferenciačný mechanizmus, medzi zákazkami ktorých hodnota RI osciluje tesne pod hraničnou hodnotou. Vyhodnocovanie ORFVO predstavuje **3. úroveň** hodnotenie rizikovosti VO.

**V prípadne nízko rizikových zákaziek** určených v zmysle ZRFVO [1] (a po vyhodnotení ZRFVO [2] až ZRFVO [6]) sa pre určenie, či sa kontrola vykoná alebo nevykoná, využije **metóda** **náhodného výberu vzorky**. **Postup výberu náhodnej vzorky:** Dokumentácia ku každému VO ako aj žiadosti o posúdenie verejného obstarávania sa evidujú výlučne v ITMS21+. Žiadosti o posúdenie verejného obstarávania je potrebné zoradiť podľa dátumu a času, kedy boli zaevidované v ITMS21+ (napr. vytvoriť samostatný zoznam vo formáte MS Excel pre každý nízko rizikový postup v zmysle ZRFVO [1]). Základný súbor nízko rizikových VO pre účely náhodného výberu na FK VO zostavuje administrátor modelu AR VO (ďalej len „AMAR VO) na SO/organizačnom útvare RO, zodpovednom za implementáciu Programu Slovensko. Základný súbor VO je vytváraný na úrovni SO/organizačného útvaru RO, zodpovedného za implementáciu Programu Slovensko a špecifického cieľa, t. j. pre každé opatrenie je vytvorený samostatný zoznam v delení podľa postupov VO (podľa kategorizácie ITMS21+). Ak sa jedno VO/obstarávanie týka 2 alebo viac opatrení na tom istom SO/organizačnom útvare RO, zodpovednom za implementáciu Programu Slovensko, uvedie sa v základnom súbore len pre jedno z opatrení. Základný súbor VO predstavuje excelovský súbor, ktorý je priebežne kumulatívne napĺňaný v časovej frekvencii zodpovedajúcej výkonu výberu náhodnej vzorky. AMAR VO doplní zoznam o prehľad VO za dané obdobie a následne označí VO určené na kontrolu. Poradie žiadostí o posúdenie VO v základnom súbore sa stanovuje chronologicky podľa dátumu a času prijatia žiadosti v ITMS21+ (poradie žiadostí prijatých v ten istý deň a totožný čas je určené podľa kódu VO). Výber náhodnej vzorky sa vykoná tak, že AMAR VO určí v základom súbore VO podľa daného špecifického cieľa a daného postupu VO prvé VO evidované v danom roku, následne sa vyberá každé 7. VO. Každé 7. VO určené na kontrolu zodpovedá cieľu overiť 14 % VO v kategórii nízko rizikových VO určených v zmysle ZRFVO [1]. V prípade potreby môže RO upraviť množstvo nízko rizikových VO v závislosti od svojich potrieb (napr. potreba overenia 10 % VO znamená každé 10. VO alebo potreba overenia 30 % VO každé 3. VO). AMAR VO obratom po vykonaní náhodného výberu informuje PM dotknutých projektov a SO/organizačný útvar RO, zodpovedný za implementáciu Programu Slovensko informuje ÚVO o potrebe vykonať FK VO na daných VO. Nástroj náhodného výberu vzorky je uvedený v prílohe č. 8A. Odporúčaná je pravidelnosť výberu náhodnej vzorky s frekvenciou každé 3 pracovné dni (za účelom nezdržovať výkon kontroly VO na ÚVO), avšak SO/organizačný útvar RO, zodpovedný za implementáciu Programu Slovensko si môže nastaviť vlastnú frekvenciu výberu náhodnej vzorky.

Ak je VO náhodným výberom určené do vzorky na kontrolu, **kontrola sa vykoná**. Ak VO nie je náhodným výberom určené do vzorky na kontrolu, **kontrola sa nevykoná**.

**IMARVO je nastavený tak, aby efektívne využíval administratívne kapacity a v prípade ak sa o tom, že kontrola sa vykoná, rozhodlo už skôr, nie je potrebné vo vypĺňaní IMARVO pokračovať nasledovným spôsobom**:

* + v prípade, ak sa o vykonaní kontroly VO rozhodlo už na základe ZRFVO, nie je potrebné vypĺňať DRFVO a ORFVO;
  + v prípade, ak sa o vykonaní kontroly VO rozhodlo už na základe DRFVO, nie je potrebné vypĺňať ORFVO.

IMARVO obsahuje dielčie vyhodnotenia rizikovosti ako aj záver z vyhodnotenia, ktoré určujú, či sa kontrola vykoná/nevykoná, resp. či sa rizikovosť bude vyhodnocovať na základe RI alebo náhodného výberu vzorky.

**Fáza registrácie dodatku v ITMS21+**

Vo fáze **registrácie dodatku v ITMS21+** prebieha vyhodnocovanie rizikovosti zmeny zmluvy s dodávateľom **len v zmysle základných rizikových faktorov (ZRFD), ktoré majú charakter vylučovacích rizikových faktorov. V prípade ich prítomnosti je potrebné kontrolu zmeny zmluvy s dodávateľom vykonať**. V opačnom prípade sa kontrola zmeny zmluvy s dodávateľom nevykoná. Uvedené nemá vplyv na povinnosť vykonať základnú finančnú kontrolu pri dodatku v zmysle zákona o finančnej kontrole a audite.

**Vyhodnotenie verejného obstarávania/obstarávania v rámci fázovaných projektov**

Verejné obstarávanie/obstarávanie v rámci fázovaných projektov sa vyhodnocuje osobitne, a to na základe jediného základného rizikového faktora ZRFVO [A].

**Špecifikum uplatnenia analýzy rizík**

**Vo vzťahu k 3 základným rizikovým faktorom** - Udelené pokuty, Medializovaný podnet a Podozrenie z podvodu/ korupcie/ konfliktu záujmov, či už na úrovni ZRFVO alebo ZRFD, môže dôjsť k situácii, kedy sa predmetná riziková skutočnosť vyskytla v projekte/VO/dodatku po vykonaní analýzy rizík VO alebo dodatku. **Pokiaľ nastane takáto situácia, pre dané VO alebo dodatok sa nevykoná nová analýza rizík, ale takéto VO alebo dodatok bude automaticky predmetom FK VO, ak FK VO/dodatku nebola pôvodne vykonaná.**

**Prítomnosť rizika v kontexte ZRFVO [5]** sa na danom projekte odvodzuje z inštitútu prebiehajúceho skúmania definovaného v Príručke k finančnému riadeniu fondov EÚ na programové obdobie 2021 - 2027. Ak je v čase vykonania AR daného VO projekt v režime prebiehajúceho skúmania z dôvodu podozrenia z podvodu/ korupcie/ konfliktu záujmov, ZRFVO [5] sa vyhodnotí možnosťou „áno“.

**Schéma prístupu k výkonu kontrol procesu verejného obstarávania a zmeny zmluvy s dodávateľom**



*Pozn.: Analogicky platí pre vyhodnotenie verejného obstarávania/obstarávania v rámci fázovaných projektov na základe jediného základného rizikového faktora, a to ZRFVO [A] Kontrola vykonaná.*

**Činnosť projektového manažéra**

PM **vypĺňa v IMARVO identifikačné údaje k projektu a VO, a údaje k rizikovým faktorom v hárku „*Analýza\_rizík\_VO*“, a to v nasledujúcej** postupnosti.

1. PM vyplní KZ k formálnemu posúdeniu predloženého VO/O so zmluvou o poskytnutí NFP ako riadne vykonaného právneho úkonu, ktorý určuje Vzor manuálu procedúr RO/SO v odporúčanej lehote do 3 pracovných dní po doručení žiadosti o posúdenie VO/O/dodatku v ITMS21+.
2. PM zaznamenáva jednotlivé záznamy do IMARVO len do buniek, ktoré sú editovateľné, ostatné bunky sú uzamknuté: výlučne žlté polia (hárok „Analýza\_rizík\_VO“).
3. Pred začiatkom vypĺňania údajov za jednotlivé rizikové faktory, PM vyplní identifikačné údaje k projektu a VO a pristúpi k vypĺňaniu údajov za rizikové faktory.
4. Na **1. úrovni** sa ZRFVO vypĺňajú postupne. PM vždy začína vyplnením ZRFVO [1] Metóda verejného obstarávania na základe finančného limitu. V prípade výberu možnosti s vysokým rizikom je určená povinnosť vykonať FK VO, IMARVO sa ďalej nevypĺňa a **analýza rizík bola ukončená**. V prípade výberu inej ako vyššie uvedenej možnosti PM pokračuje s vypĺňaním ZRFVO [2] až ZRFVO [6]. Ak pre niektorý z týchto ZRFVO je vybraná možnosť „áno“, určená je povinnosť vykonať FK VO, IMARVO sa ďalej nevypĺňa a **analýza rizík bola ukončená.**
5. Po vyplnení posledného ZRFVO [6], v prípade stredne a nízko rizikových zákaziek sa postupuje nasledovne:
   1. pre nízko rizikové zákazky podľa ZRFVO [1] (kategória s rizikovosťou 1) **analýza rizík bola ukončená** - VO prechádzajú do režimu náhodného výberu pre určenie vykonania kontroly;
   2. pre stredne rizikové zákazky podľa ZRFVO [1] (kategória: „*Podlimitná zákazka*“) PM vypĺňa **IMARVO na 2. úrovni**, t. j. vyplní všetky DRFVO výberom príslušnej možnosti k danému DRFVO, pričom
      1. ak hodnota RI VO sa nenachádza v prvom pásme pod hraničnou hodnotou, IMARVO určil prístup ku kontrole („kontrola sa vykoná“ alebo „kontrola sa nevykoná“) a **analýza rizík bola ukončená**;
      2. ak hodnota RI VO sa nachádza v prvom pásme pod hraničnou hodnotou, PM vypĺňa IMARVO **na 3. úrovni**, t. j. vyplní všetky ORFVO výberom príslušnej možnosti k danému ORFVO. Na základe vyplnených kategórií ORFVO sa určí prístup ku kontrole („kontrola sa vykoná“ alebo „kontrola sa nevykoná“) a **analýza rizík bola ukončená**.
6. Po ukončení analýzy rizík VO PM vypracuje Kontrolný zoznam k analýze rizík VO a informuje Úrad pre verejné obstarávania ako SO o potrebe vykonať FK VO prostredníctvom modulu Komunikácia v ITMS21+ (ak výsledkom analýzy rizík VO nie je potreba vykonať FK VO, ÚVO sa neinformuje) najneskôr do 3 pracovných dní po schválení IMARVO preukazujúceho potrebu vykonania kontroly. V prípade nízko rizikových zákaziek postupuje podľa Príručky ku kontrole v ods. 9 podkap. 2.6.1.
7. Odporúčaná lehota pre výkon analýzy rizík VO je bezodkladne[[1]](#footnote-2) od doručenia žiadosti o posúdenie verejného obstarávania / obstarávania / dodatku v ITMS21+. SO/organizačný útvar RO, zodpovedný za implementáciu Programu Slovensko si môže nastaviť vlastnú lehotu, avšak táto lehota by mala byť primeraná s ohľadom na včasný výkon samotnej kontroly VO.
8. Analogicky k vyššie uvedeným bodom postupuje vo vzťahu k  analýze rizík verejného obstarávania / obstarávania v rámci fázovaných projektov a dodatku k zmluve s dodávateľom v hárkoch „Analýza\_rizík\_VO\_fáz\_prj“ a „Analýza\_rizík*\_D*“.

# Doplnkový kontrolný mechanizmus

**Doplnkový kontrolný mechanizmus sa aplikuje v prípade VO, ktoré neboli predmetom kontroly** (tzn. že ide o zákazky so stredným rizikom, ktoré nie sú predmetom kontroly z dôvodu, že ich RI je nižší ako hraničná hodnota, resp. RI je tesne pod hraničnou hodnotou, avšak na základe vyhodnotenia osobitných rizikových faktorov nejde o rizikové VO, alebo ide o zákazky s nízkym rizikom, ktoré neboli vybraté prostredníctvom náhodného výberu do vzorky na kontrolu).

Doplnkový kontrolný mechanizmus sa využíva z dôvodu získania minimálnej požadovanej miery uistenia o zákonnosti a správnosti realizácie VO, ktorého účelom je minimalizovať potenciálny dopad pôvodne nerealizovaných kontrol a následného identifikovania finančných nedostatkov najmä auditnými orgánmi.

Doplnková FK VO sa vykonáva štandardne ako kontrola po uzavretí zmluvy.

**Výber vzorky, výkon doplnkových FK VO a zber výsledkov FK VO**

1. Výber vzorky zo základného súboru bude realizovaný SO/organizačným útvarom RO, zodpovedným za implementáciu Programu Slovensko, metódou vopred definovanou RO, a to nasledovným postupom:
   1. AMAR VO na SO/organizačnom útvare RO, zodpovednom za implementáciu Programu Slovensko, po skončení kalendárneho štvrťroka, zostaví základný súbor všetkých VO, pre ktoré bola v sledovanom období (1 kalendárny štvrťrok) vykonaná analýza rizík VO, pričom výsledkom analýzy rizík VO bolo nevykonať FK VO.
   2. Základný súbor VO rozdelí do skupín napr. podľa opatrení.
   3. V každej skupine stanovenou metódou vyberie vzorku VO.
   4. Postup výberu je potrebné zdokumentovať a podpornú dokumentáciu archivovať.
2. Pre každé VO určené na výkon doplnkovej FK VO SO/organizačný útvar RO, zodpovedný za implementáciu Programu Slovensko zašle ÚVO podnet na vykonanie kontroly prostredníctvom ITMS21+ (modul Komunikácia), rovnako ako v prípade FK VO určenej na základe analýzy rizík VO.
3. ÚVO vykoná doplnkové FK VO v lehotách stanovených zákonom o verejnom obstarávaní.
4. Následne AMAR VO na SO/organizačnom útvare RO, zodpovednom za implementáciu Programu Slovensko zozbiera výsledky FK VO. Zozbierané údaje predstavujú podkladové informácie k vykonaniu validácie priepustnosti modelu AR VO.
5. Analogicky postupuje vo vzťahu k dodatkom k zmluve s dodávateľom.

# Validácia modelu analýzy rizík verejného obstarávania

Validácia modelu AR VO predstavuje overenie správnosti nastavenia modelu AR VO. Východiská pre overenie správnosti nastavenia modelu AR VO predstavujú podmienky, kedy možno konštatovať, že model AR VO funguje správne. Tieto sú zadefinované nasledovne.

**Podmienky správneho fungovania modelu AR VO**

1. **Podiel kontrolovaných VO pri stredne rizikových VO (pre ktoré sa vypočítava RI) sa pohybuje v požadovanom rozsahu**

**Požadovaným rozsahom je podiel 30 % VO z celkového počtu stredne rizikových VO s toleranciou +- 10 p. b..** V prípade vyššej odchýlky nad rámec tolerancie je potrebné preskúmať príčiny vyššej odchýlky. (*Podiel 30 % vyplýva z testovania modelu AR VO na doposiaľ overených VO v celom systéme poskytovania príspevkov z fondov EÚ (k 11. 11. 2021). Po simulovanej aplikácii modelu AR VO na skutočné VO, pri hraničnej hodnote RI 25, by malo byť skontrolovaných cca 30 % VO (t. j. ide o VO s RI rovným a vyšším ako 25). Tieto VO predstavujú 50 %-ný podiel na deklarovanej sume v ŽoP a 80 %-ný podiel na celkovej výške neoprávnených výdavkov (z FK VO ako aj z nezrovnalostí), čo možno považovať za dostatočnú efektivitu modelu AR VO.*

1. **Chybovosť vyplývajúca z doplnkového kontrolného mechanizmu je na akceptovateľnej úrovni**

**Agregovaná chybovosť VO, overených doplnkovými FK VO, sa pohybuje na úrovni podielu z nárokovaných výdavkov VO, nižšom ako je prijateľná chybovosť VO (hodnota prijateľnej chybovosti VO je definovaná RO)[[2]](#footnote-3)**. Cieľom by malo byť, aby sa podiel chybovosti pripadajúcej VO v budúcnosti nezvýšil nad súčasnú úroveň, kedy je vykonávaná 100% kontrola na 100% výdavkoch, pričom akceptovateľnou je celková chybovosť 2%.

**Predmety validácie modelu AR VO**

Rizikové faktory, ich kategorizácia ako aj priradenie rizikovosti kategórií (vysoká, stredná, nízka) v jednotlivých rizikových faktoroch vyplýva z historických údajov PO 2014 – 2020 a zistených závislostí medzi vznikom neoprávnených výdavkov a rizikovými faktormi. Zodpovedá dlhodobému celkovému stavu (od začiatku PO do novembra 2021) a celému systému poskytovania príspevkov z fondov EÚ (okrem PRV 2014-2020 a Interact). Budúca miera uplatniteľnosti definovaného modelu AR VO tak klesá priamo úmerne s odlišnosťou PO 2021 - 2027, najmä čo do štruktúry VO, typológií projektov ako aj subjektov realizujúcich VO. Pokiaľ by sa mala zásadne zmeniť štruktúra VO, model AR VO by mal zníženú relevantnosť a vypovedateľnosť, keďže aplikačné podmienky by boli výrazne iné ako podmienky, na základe ktorých bol model AR VO stanovený. Toto predstavuje univerzálny dôvod pre potenciálne úpravy modelu AR VO.

Zmeny môžu predstavovať úpravu, vypustenie alebo doplnenie rizikového faktora, kategórie alebo váhy.

Predmetmi validácie sa myslia súčasti modelu AR VO, ktoré majú byť overené. Hlavné predmety validácie sú:

1. overenie podielu kontrolovaných VO pri stredne rizikových VO (pre ktoré sa vypočítava RI)
2. priepustnosť modelu AR VO, t. j. aká je chybovosť VO, ktoré boli overené v doplnkovom kontrolnom mechanizme;
3. overenie celkovej chybovosti v dôsledku zistených neoprávnených výdavkov na všetkých stupňoch kontroly (SO, RO, OA a audit EK a EDA);
4. register rizikových faktor – jeho správnosť a relevantnosť;
5. potvrdenie alebo zmena hraničnej hodnoty;
6. kvalitatívna stránka modelu AR VO.
7. **Overenie podielu kontrolovaných VO pri stredne rizikových VO**

Optimálnym je podiel 30 % VO z celkového počtu stredne rizikových VO s toleranciou +- 10 p. b. V prípade vyššej odchýlky nad rámec tolerancie je potrebné preskúmať príčiny vyššej odchýlky.

Validácia podielu kontrolovaných VO pri stredne rizikových VO sa vykoná **mesačne**, t. j. vždy po skončení kalendárneho mesiaca.

1. **Priepustnosť modelu AR VO**

VO, ktoré neboli modelom AR VO určené na kontrolu, nesú riziko neoprávnených výdavkov v podobe neskorších nezrovnalostí. Je žiadúce, aby ich prípadná chybovosť bola na akceptovateľnej úrovni. Uistenie môže RO získať prostredníctvom doplnkového kontrolného mechanizmu. Akceptovateľná miera chybovosti takýchto VO je definovaná vyššie. V prípade zvýšenej chybovosti VO nad prijateľnú chybovosť VO je potrebné vykonať analýzu príčin zvýšenej chybovosti. Účelom validácie v tejto oblasti je teda vyhodnotenie chybovosti VO na základe doplnkového kontrolného mechanizmu, t. j. najmä aká je miera chybovosti a analýza závislosti neoprávnených výdavkov a rizikových faktorov.

V prípade zvýšenej chybovosti je potrebné zvážiť úpravu registra rizikových faktorov, v prvom rade zmeniť rizikovosť kategórií, príp. priradených váh. Ďalšou možnosťou je zmena rizikových faktorov ako takých (vypustenie/doplnenie), príp. zmena v kategóriách rizikových faktorov.

Validácia priepustnosti modelu AR VO sa vykoná **štvrťročne**, t. j. vždy po skončení kalendárneho štvrťroka.

1. **Overenie celkovej chybovosti v dôsledku zistených neoprávnených výdavkov na všetkých stupňoch kontroly**

Predmetom tejto analýzy je analýza závislosti neoprávnených výdavkov, zistených na všetkých stupňoch kontroly (FK VO, OA, iné) a rizikových faktorov, s osobitným zreteľom na porovnanie trendov medzi VO, ktoré podliehali FK VO a VO, ktoré neboli overené FK VO.

Pri neoprávnených výdavkoch/nezrovnalostiach je potrebné rozlišovať:

* či ide o neoprávnené výdavky/nezrovnalosti, ktoré vznikli/súvisia so samotným výkonom FK VO (t. j. nie napr. s AFK ŽoP, FKnM a pod.),
* na akej úrovni nezrovnalosti vznikli, aby bolo možné identifikovať, či nezrovnalosti vplývajú na chybovosť (pred deklarovaním výdavkov na EK alebo po); preto je potrebné rozlíšiť medzi celkovou chybovosťou a referenčnou chybovosťou 2 %, podľa ktorej sa hodnotí fungovanie systému riadenia a kontroly; celková chybovosť je vždy vyššia ako referenčná chybovosť, keďže celková zahŕňa neoprávnené výdavky FK VO a nezrovnalosti, ktoré nemali dopad na rozpočet EÚ.

Môžu nastať nasledovné prípady pri hodnotení vplyvu nezrovnalostí prislúchajúcich k FK VO na chybovosť:

* VO bolo skontrolované FK VO >>> príčinou chybovosti nie je funkčnosť modelu AR VO, ale nedostatočný výkon FK VO;
* VO nebolo skontrolované FK VO >>> príčinou chybovosti môže byť funkčnosť modelu AR VO a nastavenie jeho parametrov, keďže model AR VO neurčil do výkonu kontroly časť takých VO, ktoré však vykazujú nezrovnalosti, ktoré mohli byť odhalené v rámci FK VO v prípade, ak by model AR VO určil tieto VO do výkonu kontroly.

Chybovosť VO je potrebné posudzovať z viacerých pohľadov:

* posúdenie celkovej chybovosti;
* posúdenie príspevku modelu AR VO (neurčenie VO do kontroly) k celkovej chybovosti.

Kombináciou týchto pohľadov a analýz môžu nastať nasledovné prípady:

|  |  |
| --- | --- |
| **Možnosť** | **Vyhodnotenie** |
| Celková chybovosť je 2% a príspevok chybovosti FK VO je prijateľná chybovosť VO | Prípady sú neakceptovateľné a je potrebné odhalenie príčin, ktoré vysoký príspevok chybovosti FK VO spôsobili a na základe vyhodnotenia prípadne prenastaviť model AR VO. |
| Celková chybovosť je 2% a príspevok chybovosti FK VO je prijateľná chybovosť VO |
| Celková chybovosť je 2% a príspevok chybovosti FK VO je prijateľná chybovosť VO | Prípady sú akceptovateľné - model funguje efektívne, keďže príspevok chybovosti nie je vyšší ako bol v prípade uplatňovania 100% FK VO na všetkých VO. |
| Celková chybovosť je 2% a príspevok chybovosti FK VO je prijateľná chybovosť VO |

Príspevok chybovosti FK VO, ktorý je spôsobený priepustnosťou modelu, je naviazaný len na tie VO, ktoré neboli skontrolované FK VO. Ak by chybovosť bola spôsobená VO, ktoré boli predmetom overenia FK VO, ide o nedostatočný výkon FK VO a príčinou chybovosti nie je funkčnosť modelu AR VO.

Prvou príčinou priepustnosti modelu AR VO v zmysle neurčenia do kontroly takých VO, na ktorých sú následne vo zvýšenej miere zisťované nezrovnalosti, môže byť náhodný výskyt pochybení. Tieto nie je možné riešiť prenastavením modelu AR VO.

Druhou príčinou priepustnosti modelu AR VO môže byť jeho nesprávne nastavenie. V tomto kontexte je potrebné analyzovať aké VO, najmä v prípade tých s neskoršími nezrovnalosťami, model AR VO neposúval do kontroly a hľadať ich spoločné znaky a súvislosti. Povaha VO sa posudzuje z hľadiska všetkých rizikových faktorov, príp. akýchkoľvek iných dátovo dostupných parametrov VO. Môžu nastať nasledovné situácie:

* analýzou neboli identifikované rizikové faktory, ktorých vyhodnocovanie modelom AR VO by bolo príčinou, že model AR VO neurčuje rizikové VO do kontroly >>> je potrebné sa zamerať na prenastavenie hraničnej hodnoty, keďže príspevok ostatných parametrov modelu AR VO nebol identifikovaný;
* analýzou boli identifikované rizikové faktory, ktorých vyhodnocovanie modelom AR VO by bolo príčinou, že model AR VO neurčuje rizikové VO do kontroly – je potrebné sa zamerať na prenastavenie parametrov modelu AR VO, teda na parametre, ktoré neefektívnosť modelu spôsobili (rizikové faktory, kategorizácie jednotlivých rizík a pridelených váh).

Je nevyhnutné zdôrazniť, že v rámci analýzy je potrebné sústrediť sa na trendy a identifikovať extrémne hodnoty, ktoré daný trend skresľujú (napr. jedno VO s vysokou absolútnou chybovosťou).

Validácia celkovej chybovosti v dôsledku zistených neoprávnených výdavkov na všetkých stupňoch kontroly sa vykoná **štvrťročne**, t. j. vždy po skončení kalendárneho štvrťroka.

Ak je v rámci niekoľkých po sebe nasledujúcich cyklov validácie nastavenia modelu AR VO potrebné prehodnocovať parametre modelu - rizikové faktory, kategorizácie jednotlivých rizík a pridelených váh, je nutné nastaviť model AR VO a všetky jeho parametre nanovo na základe komplexnej analýzy závislosti neoprávnených výdavkov k stanoveným rizikovým faktorom. Za zabezpečenie komplexnej analýzy je zodpovedný RO.

1. **Register rizikových faktorov**

V nadväznosti na validácie uvedené v prechádzajúcich 3 bodoch, príp. z akýchkoľvek iných dôvodov, môže v budúcnosti vzniknúť potreba upraviť alebo vypustiť existujúci rizikový faktor, jeho kategórie alebo váhy, resp. doplniť nový/nové kategórie alebo váhy.

Prehodnotenie registra rizikových faktorov sa v môže vykonať v rozsahu jednej alebo všetkých nižšie uvedených možností:

* správnosť a relevantnosť rizikových faktorov (či je daný RF vhodný na používanie),
* správnosť a relevantnosť kategorizácie rizikových faktorov (či sú použité kategórie RF vhodné z hľadiska napr. časovej alebo vecnej aktuálnosti),
* správnosť definovanej rizikovosti kategórií (či je danej kategórii RF prisúdená správna miera rizika),
* správnosť váh rizikových faktorov (či je danej kategórii RF prisúdená správna miera rizika, či už v absolútnom vyjadrení počtu bodov alebo v relatívnom medzi sebou; resp. či nie je potrebné zaviesť rozličnú váhu jednotlivých rizikových faktorov, keďže model AR VO pracuje s rizikovými faktormi, ktorých váha je rovnaká).

**Ad Relevantnosť rizikových faktorov**

Celý register rizík vychádza z údajov PO 2014 – 2020. Pokiaľ by sa v PO 2021 – 2027 mala zásadne zmeniť štruktúra VO, model AR VO by mal zníženú relevantnosť a vypovedateľnosť, keďže aplikačné podmienky by boli výrazne iné ako podmienky, na základe ktorých bol model AR VO stanovený. Vzhľadom na postupný nábeh VO v PO 2021 – 2027 môže dôjsť k potrebe k prehodnoteniu relevantnosti existujúcich rizikových, príp. zavedeniu nových rizikových faktorov.

**Ad Kategorizácia rizikových faktorov**

DRF [1] Postup verejného obstarávania

Použitá je kategorizácia postupov vo VO v zmysle ZVO podľa ich nastavenie v číselníku postupov v ITMS21+. Potrebu úpravy kategórií tohto rizikového faktora sa predpokladá len v nadväznosti na zmenu ZVO.

DRF [2] Charakter obstarávaných prác, tovarov a služieb

Celý register rizík vychádza z údajov PO 2014 – 2020. Pokiaľ by sa v PO 2021 – 2027 mala zásadne zmeniť štruktúra VO, model AR VO by mal zníženú relevantnosť a vypovedateľnosť, keďže aplikačné podmienky by boli výrazne iné ako podmienky, na základe ktorých bol model AR VO stanovený. Vzhľadom na postupný nábeh VO v PO 2021 – 2027 môže dôjsť k potrebe k prehodnoteniu typov VO a ich rizikovosti.

DRF [3] Druh zadávateľa/verejného obstarávateľa/obstarávateľa

Použitá je kategorizácia subjektov podľa štandardu ITMS21+. Ak nedôjde k zmene kategorizácie subjektov v ITMS21+, nepredpokladá sa zásadná potrebu úpravy kategórií tohto rizikového faktora.

**Ad Rizikovosť kategórií rizikových faktorov/váhy rizikových faktorov**

Celý register rizík vychádza z údajov PO 2014 – 2020. Pokiaľ by sa v PO 2021 – 2027 mala zásadne zmeniť štruktúra VO, model AR VO by mal zníženú relevantnosť a vypovedateľnosť, keďže aplikačné podmienky by boli výrazne iné ako podmienky, na základe ktorých bol model AR VO stanovený. Vzhľadom na postupný nábeh VO v PO 2021 – 2027 môže dôjsť k potrebe k prehodnoteniu rizikovosti kategórií a/alebo váh.

1. **Potvrdenie alebo zmena hraničnej hodnoty**

Model AR VO z hľadiska hraničnej hodnoty možno považovať za pomerne stabilný, pokiaľ nedôjde k zmenám na úrovni registra rizikových faktorov (úprava rizikových faktorov, kategórií a váh).

Dôsledkom nízkeho počtu rizikových faktorov (3 x DRFVO) pre účely výpočtu RI je limitovaný rozsah možností pásiem RI. Hraničná hodnota bola v nadväznosti na testovanie modelu AR VO nastavená na úrovni RI 25 bodov. Pričom v rámci testovania bolo prvým pásmom nad hraničnou hodnotou RI 38 bodov a prvým pásmom pod hraničnou hodnotou 23 bodov. V rámci RI 23 bolo určených takmer 1500 VO, RI 25 takmer 1400 VO a RI nad 38 necelých 100 VO. Toto zistenie má za dôsledok, že zvýšiť alebo znížiť hraničnú hodnotu čo i len o jednu úroveň, sa javí byť nežiadúce, keďže následne by skokovo príliš mnoho VO bolo určených do kontroly (ak by došlo k zníženiu na 23) alebo nebolo určených do kontroly (ak by sa zvýšila na 38).

1. **Kvalitatívna stránka modelu AR VO**

Aby sa zabezpečilo správne používanie modelu AR VO, je dôležité, aby boli zavedené vhodné procesy, ktoré sú s prácou s modelom AR VO späté. Validácia kvalitatívnych aspektov by mala byť vykonaná podľa potreby, a to najmä na základe spätnej *väzby od PM, ktorí s modelom AR VO pracujú. Úroveň kvalitatívnej validácie preto berie do úvahy:*

* *či je proces práce s* *IMARVO dostatočne popísaný, komunikovaný a zrozumiteľný pre individuálnych PM;*
* *či sú nastavené správne jednotlivé zodpovednosti;*
* aká je časová náročnosť práce s IMARVO;
* či definície rizikových faktorov a ich špecifikácie sú vhodne nastavené a zrozumiteľné (ponechanie, úpravy, doplnenia, výmazy);
* či je zjavný jeho prínos (prináša alebo neprináša jeho aplikácia zefektívnenie výkonu FK VO);
* či dizajn / forma IMARVO resp. šablón je postačujúca (jednoduchosť orientácie, agregovanie IMARVO, možnosť výkonu trendových analýz);
* či existuje dostatočná podporná dokumentácia slúžiaca k preukázaniu súladu jeho používania so stanovenými nariadeniami a legislatívou.

# Postupnosť aktivít v procesoch validácie

Nasledujúca tabuľka a schémy zobrazujú základné procesy, ktoré sú súčasťou validácie modelu AR VO, a to:

* doplnkový kontrolný mechanizmus ako zdroj údajov pre vyhodnotenie priepustnosti modelu AR VO;
* validácia podielu kontrolovaných VO pri stredne rizikových VO;
* validácia modelu AR VO.

Tabuľka 1 Časová postupnosť aktivít v procesoch validácie

|  |  |
| --- | --- |
| **Výkon doplnkových FK VO** | |
| **Aktivita** | **Termín** |
| **Sledované obdobie validácie** | Kalendárny štvrťrok N začínajúci mesiacom n (mesiace n, n+1 a n+2) (za všetky VO, u ktorých v sledovanom období nebola vykonaná FK VO na základe predchádzajúcej AR VO)  Výkon určovania vzorky ako aj výkon doplnkových FK VO sa vykonáva priebežne na štvrťročnej báze. |
| **Termín určenia vzorky VO na SO/organizačnom útvare RO, zodpovednom za implementáciu Programu Slovensko** | Do 5 pracovných dní od konca kalendárneho mesiaca n+2 (za daný štvrťrok) |
| **Termín vykonania doplnkovej FK VO na vzorke VO zo strany ÚVO** | Priebežne po určení vzorky |
| **Termín zaslania výsledkov doplnkovej FK VO na RO (informácia SO/organizačného útvaru RO, zodpovedného za implementáciu Programu Slovensko na RO)** | 15. deň mesiaca n+4 (ak do 15. dňa mesiaca n+4 neboli ukončené všetky doplnkové FK VO, termín zaslania výsledkov doplnkovej FK VO na RO sa posúva až na termín po ukončení poslednej doplnkovej FK VO) |
| **Validácia podielu kontrolovaných VO pri stredne rizikových VO** | |
| **Aktivita** | **Termín** |
| **Sledované obdobie validácie** | Kalendárny mesiac n (za všetky VO v sledovanom období, ktoré podliehali AR VO formou výpočtu RI VO) |
| **Termín zaslania podkladov SO/organizačného útvaru RO, zodpovedného za implementáciu Programu Slovensko na RO** | Do 5 pracovných dní od konca mesiaca n |
| **Termín vykonania validácie zo strany RO** | Do 10 pracovných dní od doručenia podkladov posledného SO (v prípade potreby prehodnotenia hraničnej hodnoty sa lehota predĺži primerane) |
| **Termín aktualizácie vzoru IMARVO v Príručke ku kontrole** | Obratom po vykonaní validácie |
| **Validácia nastavenia modelu AR VO** | |
| **Aktivita** | **Termín** |
| **Sledované obdobie validácie** | Kalendárny štvrťrok N začínajúci mesiacom n (mesiace n, n+1 a n+2) (za všetky VO, a) u ktorých bola v sledovanom období ukončená FK VO a b) u ktorých nebola vykonaná FK VO na základe predchádzajúcej AR VO, vykonanej v sledovanom období) |
| **Termín zaslania podkladov SO/organizačného útvaru RO, zodpovedného za implementáciu Programu Slovensko na RO** | 15. deň mesiaca n+4, príp. neskôr podľa ukončenia poslednej doplnkovej FK VO (zodpovedá termínu zaslania výsledkov doplnkovej FK VO na RO (informácia SO/organizačného útvaru RO, zodpovedného za implementáciu Programu Slovensko na RO)) |
| **Termín vykonania validácie zo strany RO** | Do 20 pracovných dní od doručenia podkladov SO vrátane spracovania KZ k validácii modelu AR VO (v prípade potreby prehodnotenia modelu AR VO sa lehota predĺži primerane) |

**SO/organizačný útvar RO, zodpovedný za implementáciu Programu Slovensko na základe výsledkov priebežne vykonávaných doplnkových FK VO môže iniciovať úpravu modelu AR VO aj skôr ako v pravidelnom štvrťročnom cykle, a to najmä s ohľadom na závažnosť chybovosti identifikovanej v rámci priebežne vykonávaných doplnkových FK VO.**

Obrázok 1 Časová postupnosť aktivít v procesoch validácie - výkon doplnkového kontrolného mechanizmu

A diagram of a mail

Description automatically generated with medium confidence

Obrázok 2 Časová postupnosť aktivít v procesoch validácie – validácia podielu kontrolovaných VO pri stredne rizikových VO

A screenshot of a computer

Description automatically generated

Obrázok 3 Časová postupnosť aktivít v procesoch validácie - validácia nastavenia modelu AR VO

A diagram of a mail

Description automatically generated with medium confidence

1. Bezodkladne, znamená to, že úkon je potrebné vykonať bez akéhokoľvek časového odkladu najneskôr do 7 pracovných dní od vzniku skutočnosti určujúcej pre počítanie lehoty. Do lehoty sa nezapočítava deň, v ktorom došlo ku skutočnosti určujúcej začiatok lehoty. [↑](#footnote-ref-2)
2. Prijateľná chybovosť VO by mala zodpovedať podielu celkovej chybovosti výdavkov, pripadajúcej iba nedostatkom VO (bez zahrnutia nedostatkov z AFK ŽoP, FKnM a iných). Ak celková prijateľná chybovosť výdavkov predstavuje 2%, tak prijateľná chybovosť VO by mala byť pod touto hranicou, pričom by sa mala rovnať pomeru medzi chybovosťou VO a chybovosťou inou ako VO. [↑](#footnote-ref-3)